Vidunderlig
Regi: 
Stephen Chow Med: 
Stephen Chow, Jiao Xu 

Den til tider utskjelte familiefilm-genren får her full oppreisning i form av et lite filmvidunder fra Hong Kong. 
Romhunden «CJ7» kommer dalende til jorden som en sosialt bevisst «E.T», og under halvannen time etterpå sitter du lamslått igjen i sofaen. 
Denne uhyre vellykkede fortellingen rører og beveger, og trimmer lattermusklene med en forfriskende skrudd humor man sjelden ser i denne type filmer. 
Hvorfor CJ7 ikke er dubbet til norsk og lansert på kino er utenfor min fatteevne. 
Mye bakomstoff og spill som ekstra. 
